nickbes/lawsofisrael huggingface dataset:
חוק לתיקון פקודת הרוקחים (מס' 38), התשפ"ה–2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הבריאות
תחילה: 2025-06-02T00:00:00
פרסום: ספר החוקים, 02/02/2025, מס' חוברת 3364, עמ' 272
שמות קודמים:
Name: הצעת חוק לתיקון פקודת הרוקחים (מס' 38), התשפ"ה–2025
Value: לחוק שהתקבל
Name: הצעת חוק לתיקון פקודת הרוקחים (מס' 38), התשפ"ה–2024
Value: בקריאה השנייה והשלישית
Name: פרק י"ט (בריאות), סעיף 76, למעט סעיף 76(3) (בעניין גודל חדר תרופות) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023 [פוצלה לפי סעיף 84(ב) לתקנון]
Value: בקריאה הראשונה
תקציר:
חוק זה מסדיר מקצוע חדש של טכנאי בית מרקחת. עיסוק כטכנאי בית מרקחת יתאפשר למי שנרשם במרשם טכנאי בית מרקחת שינוהל במשרד הבריאות, ועמד בתנאי כשירות המפורטים בחוק, וביניהם: השכלה של 12 שנות לימוד, שליטה בעברית ובאנגלית ועמידה בהכשרה עיונית והכשרה מעשית. החוק קובע מקרים שבהם יימחק טכנאי בית מרקחת מהמרשם.
טכנאי בית המרקחת יוכל לבצע תפקידים של הרחפה ומזיגה של תכשיר, מסירה של תכשיר מרשם או של תכשיר ללא מרשם רק לאחר שניתן למטופל ייעוץ רוקחי על ידי רוקח, וכן מסירה של תכשיר מרשם קבוע אך זאת רק בתנאי שזו מסירה חוזרת למטופל בתוך שנה מאז שהתכשיר נופק למטופל על ידי רוקח. שר הבריאות הוסמך, באישור וועדת הבריאות, לקבוע תפקידים נוספים שיבוצעו על ידי טכנאי בית מרקחת. 
לפי החוק, בעל בית מרקחת לא יעסיק יותר מ-3 טכנאי בית מרקחת לכל רוקח שהוא מעסיק באותה משמרת, אך בבתי מרקחת של בתי חולים מסוימים בהם מתבצעות פעולות רקיחה במעבדה או בבתי מרקחת פרטיים שעיקר עיסוקם בהכנות רוקחיות – יהיה היחס של עד חמישה טכנאים לכל רוקח. 
החוק קובע הוראות לעניין ניהול מרשם טכנאי בית מרקחת ומחיקה מהמרשם, וכן קובע כי אם המנהל הכללי של משרד הבריאות מצא שיש סיכון ממשי לפגיעה בבריאות הציבור בשל פעילות טכנאי בית מרקחת הוא רשאי בהחלטה מנומקת לאסור לגבי בית מרקחת מסויים על העסקת טכנאי לביצוע הפעולות המותרות או לקבוע העסקה בתנאים, לתקופה מסוימת. 
נוסף על כך, החוק מאפשר למנכ"ל משרד הבריאות לאשר לרוקח לשמש רוקח אחראי לשני בתי מרקחת התנאים המפורטים בחוק ובכפוף לכך שמצא כי אין בכך כדי לפגוע בניהולם התקין של בתי המרקחת.
החוק קובע כי החובות להחזקת תכשירים בתנאים נאותים יחולו גם על עסק למכירת תכשירים ללא מרשם במכונות אוטומטיות.
החוק מסמיך רוקח לתקן טעות במרשם, מבלי ליצור קשר עם נותן המרשם, אך זאת רק אם התיקון במרשם נדרש לשם השלמת פרטים במרשם המנויים בחוק, בלבד.
חוק משפחות חיילים שנספו במערכה (תגמולים ושיקום) (תיקון מס' 46), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: דבי ביטון, פנינה תמנו
תחילה: 2025-01-30T00:00:00
פרסום: ספר החוקים, 30/01/2025, מס' חוברת 3363, עמ' 264
שמות קודמים:
Name: הצעת חוק משפחות חיילים שנספו במערכה (תגמולים ושיקום) (תיקון מס' 46), התשפ"ה–2025
Value: בקריאה השנייה והשלישית
Name: הצעת חוק משפחות חיילים שנספו במערכה (תגמולים ושיקום) (תיקון מס' 46) (איסור פיטורים של בן משפחה בשנת השכול הראשונה), התשפ״ה–2024
Value: בקריאה הראשונה
Name: הצעת חוק משפחות חיילים שנספו במערכה (תגמולים ושיקום) (תיקון - איסור פיטורים של בן משפחה בשנת השכול הראשונה), התשפ״ד-2024
Value: בדיון המוקדם
תקציר:
חוק זה קובע הגנות בתעסוקה בשנת האבל הראשונה לגבי עובד שהוא בן משפחה של נספה לפי חוק משפחות חיילים שנספו במערכה או של מי שמת כתוצאה מפגיעת איבה. 
מיהו העובד המוגן: ההגדרה "בן משפחה" תכלול, נוסף לאלמנים והורים שכולים, יתומים ואחים בכל גיל. ההגנה תחול בהתאם להוראות שבחוק גם על ארוסה של הנספה (אף אם טרם הוכרה זכאותה לתגמול והטבות) וגם על הורהו האחר של יתום של הנפטר שטרם מלאו לו 18 שנים או על  אפוטרופוס או אומן של היתום כאמור, שהודיעו למעסיק על הזיקה לנפטר. ואולם ההגנה לא תחול לגבי מעסיק שהוא יחיד (ולא תאגיד) אם העובד הזכאי להגנה הוא העובד היחידי שלו. 
ההגנה בתקופה של שלושת החודשים הראשונים לאחר הפטירה הדוקה יותר: אסור לפטר את העובד המוגן, אסור לפגוע בהכנסתו (למעט פגיעה שנובעת משינוי בדין או משינוי בתפוקת העבודה שמקורה אינו במעסיק) ואסור לפגוע בהיקף משרתו - למעט שינוי זמני שהעובד יזם בשל מצבו הרפואי או המשפחתי. בתקופה זו רק בנסיבות חמורות התלויות בעובד, או כשעסקו של המעסיק חדל לפעול באופן סופי, המעסיק יוכל לבקש מועדת תעסוקה לתת היתר לפיטורים. במקרה שעסקו של המעסיק חדל לפעול באופן זמני בנסיבות שאינן תלויות במעסיק והשפיעו על כל העובדים בו המעסיק יוכל לבקש היתר זמני לפגיעה בהיקף המשרה עד לחידוש הפעילות בעסק - ובלבד שהשינוי אינו כרוך בפגיעה בהכנסה. 
בתקופה שמתום שלושת חודשים שלאחר הפטירה ועד תום השנה הראשונה לפטירה נאסר לפטר את העובד המוגן או להוציאו לחל"ת, ואולם ועדת תעסוקה תוכל להתיר את הפיטורים או לתת היתר להוצאה לחל"ת אם התקיימו התנאים לכך בנסיבות המפורטות בחוק. 
אם העובד המוגן בחר להתפטר בשנת האבל הראשונה, הוא יהיה זכאי לפיצויי הפיטורים שהיה זכאי להם אילו פוטר, והתפטרות זו תיחשב כמוצדקת לעניין מועד תחילת הזכאות לדמי אבטלה. 
עובד מוגן יוכל לקבל סיוע משפטי ללא מבחן הכנסה בהליך כנגד מעסיקו בבית הדין לעבודה או בוועדת תעסוקה, בקשר להגנה שבחוק או בקשר לקבלת פיצויי פיטורים. כמו כן במקרה של הפרה ניתן להטיל עיצום כספי, וזאת בנוסף לאפשרות להגיש תביעה לבית הדין לעבודה.
חוק להנצחת זכרו של מרן הרב עובדיה יוסף, התשפ"ה-2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החינוך התרבות והספורט
יוזמים: יוסף טייב
תחילה: 2025-01-29T00:00:00
פרסום: ספר החוקים, 29/01/2025, מס' חוברת 3362, עמ' 256
שמות קודמים:
Name: הצעת חוק להנצחת זכרו של מרן הרב עובדיה יוסף, התשפ"ה-2025
Value: לחוק שהתקבל
Name: הצעת חוק להנצחת זכרו של מרן הרב עובדיה יוסף, התשפ"ה–2024
Value: בקריאה השנייה והשלישית
Name: הצעת חוק להנצחת זכרו של מרן הרב עובדיה יוסף, התשפ"ג-2023
Value: בקריאה הראשונה
Name: הצעת חוק להנצחת הרב עובדיה יוסף (ציון זכרו ופועלו), התשפ"ג-2022
Value: בדיון המוקדם
תקציר:
החוק קובע הוראות לעניין הנצחת זכרו של מרן הרב עובדיה יוסף זצ"ל, בין השאר בקביעת יום ציון לזכרו, בקיום פעילויות חינוכיות-ערכיות וטקסים במוסדות המדינה וכן קיום לימוד ופעילויות כאמור בבתי הספר, ככל שיחליט על כך שר החינוך; עוד מאפשר החוק מתן מלגות למחקר ומתן תמיכות למוסדות ציבור הפועלים להגשמת מטרותיו. תוקם מועצה ציבורית אשר תייעץ לשר לשירותי דת הממונה על החוק, בכל הנוגע ליישומו. עיריית ירושלים רשאית להקים בתחומה תאגיד עירוני שישמש מרכז הנצחה לפועלו ולמורשתו של הרב עובדיה יוסף.
חוק לתיקון פקודת בתי הסוהר (מס' 68), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: הוועדה לביטחון לאומי
יוזמים: צביקה פוגל
תחילה: 2025-01-29T00:00:00
פרסום: ספר החוקים, 29/01/2025, מס' חוברת 3361, עמ' 252
שמות קודמים:
Name: הצעת חוק לתיקון פקודת בתי הסוהר (מס' 68), התשפ"ה–2025
Value: לחוק שהתקבל
Name: הצעת חוק לתיקון פקודת בתי הסוהר (מס' 68), התשפ"ה–2024
Value: בקריאה השנייה והשלישית
Name: הצעת חוק לתיקון פקודת בתי הסוהר (מס' 67) (סמכויות סוהר מחוץ לבית סוהר), התשפ"ה–2024
Value: בקריאה הראשונה
Name: הצעת חוק לתיקון פקודת בתי הסוהר (סמכות חיפוש על אדם המנסה לחדור לבית הסוהר), התשפ"ד-2024
Value: בדיון המוקדם
תקציר:
פקודת בתי הסוהר [נוסח חדש], התשל"ב–1971 מקנהלסוהר את הסמכויות המסורות לשוטר בנוגע למעצר בלא צו ולעיכוב חשוד במקום לפי חוק סדר הדין הפלילי (סמכויות אכיפה – מעצרים), התשנ"ו–1996, בעת מילוי תפקידו ולצורך כך, בתחום בית הסוהר וסביבתו, מתקניו שמחוץ לתחומיו וסביבתם, וכן בעת ליווי אסיר מחוץ לבית הסוהר או בעת רדיפה אחרי אסיר נמלט.
במסגרת תיקון מס' 68, נקבע כי סמכויותיו של סוהר, בעת מילוי תפקידו ולצורך מילוי תפקידו, בסביבתם הקרובה של בית הסוהר או של מתקני שירות בתי הסוהר שמחוץ לתחומיו, יורחבו כך שיכללו גם סמכויות אלה: מתן הוראה סבירה לאדם המונע מסוהר לבצע את תפקידו, דרישת הזדהות מאדם, עריכת חיפוש על גופו של אדם או בכלי תחבורה תוך שימוש בכוח סביר במקרה של סירוב ותפיסת חפץ לשם שמירה על ביטחון בית הסוהר והשוהים בו. כמו כן מוסדרת חובת הזדהות מצד הסוהר בעת שימוש בסמכויותיו. עוד נקבע, כי סמכויות אלו, יהיו נתונות לסוהר גם בעת ליווי אסיר מחוץ לבית הסוהר או בעת רדיפה אחר אסיר נמלט, ולסוהר הנמנע עם יחידת ההתערבות והליווי המרכזית או היחידה המיוחדת להשתלטות על אסירים בעת שהוא מאבטח עובד של שירות בתי הסוהר, ובלבד שהפעלתן תעשה כלפי אדם שיש חשד סביר כי הוא עומד לסכן את האסיר, למלטו, להעביר לו חפץ אסור מסוכן או לפגוע בסוהר.
חוק הביטוח הלאומי (תיקון מס' 254), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2025-01-28T00:00:00
פרסום: ספר החוקים, 28/01/2025, מס' חוברת 3360, עמ' 250
שמות קודמים:
Name: הצעת חוק הביטוח הלאומי (תיקון מס' 254), התשפ"ה-2025 
Value: בקריאה השנייה והשלישית
Name: הצעת חוק הביטוח הלאומי (תיקון מס' 256) (הטבות מכוח הסכם לפי סעיף 9 לחוק לטובת מי שאינו תושב), התשפ"ה-2025 
Value: בקריאה הראשונה
תקציר:
החוק מאפשר למוסד לביטוח לאומי להעניק לנפגעים מהשבעה באוקטובר ולבני משפחות הנספים מהשבעה באוקטובר, גם אם אינם תושבי ישראל, את ההטבות הסוציאליות שנקבעו בהסכם לפי סעיף 9 בין המדינה ובין המוסד לביטוח לאומי המאמץ את המלצות הוועדה הציבורית בעניין.
חוק לשכת עורכי הדין (תיקון מס' 45), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: חנוך דב מלביצקי
תחילה: 2025-01-27T00:00:00
פרסום: ספר החוקים, 27/01/2025, מס' חוברת 3359, עמ' 242
שמות קודמים:
Name: הצעת חוק לשכת עורכי הדין (תיקון מס' 45), התשפ"ה–2025
Value: בקריאה השנייה והשלישית
Name: הצעת חוק לשכת עורכי הדין (תיקון מס' 46) (דמי חבר), התשפ"ה–2024
Value: בקריאה הראשונה
Name: הצעת חוק לשכת עורכי הדין (תיקון - דמי חבר), התשפ"ג-2023
Value: בדיון המוקדם
תקציר:
בחוק זה נקבעו מספר שינויים באופן הגבייה והשימוש בדמי החבר והאגרות שמטילה לשכת עורכי הדין על ציבור עורכי הדין. ראשית, נקבע כי תשלומי חובה ייגבו רק לשם ביצוע התפקידים ופעולות הליבה של הלשכה הקבועים בחוק, כגון רישוי ואתיקה. לתשלומים אלו יתווספו 150% שייגבו גם כן באופן מחייב במסגרת דמי החבר. לצד זאת, יוכלו הלשכה ומחוזותיה לגבות תשלומי רשות שנתיים או לצורך עניין מסוים. שנית, נקבעו הוראות מפורטות לעניין חלוקת התקציב שמתקבל מציבור עורכי הדין, בין הלשכה הראשית לבין המחוזות. שלישית, נקבעו הוראות שנועדו לחזק את העצמאות התקציבית של המחוזות, וביניהן נקבע כי הלשכה לא תוכל לקזז חובות של המחוזות מתשלומים שהיא חייבת להעביר להם, ולא תוכל להשתמש ברזרבות שנותרו בתקציבי המחוזות ללא הסכמתם. רביעית, נקבע כי תינתן הנחה של 50% בדמי החבר למשרתי המילואים. חמישית, נקבע לעניין תחולת החוק שמרבית הוראות החוק יחולו משנת הכספים 2026, מלבד הפחתה של 20% בדמי החבר, שתחול כבר משנת 2025.
חוק איסור הכחשת אירועי טבח 7 באוקטובר 2023 (טבח שמיני עצרת), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: עודד פורר, אביגדור ליברמן, יבגני סובה, שרון ניר, יוליה מלינובסקי, חמד עמאר, אלי דלל, ששון ששי גואטה, יצחק פינדרוס, צגה מלקו, מיקי לוי, מירב בן ארי, סימון דוידסון, עמית הלוי, בועז טופורובסקי, שמחה רוטמן, נאור שירי, משה פסל, ארז מלול, יוסף טייב, רון כץ, אליהו ברוכי, משה סולומון, מיכאל מרדכי ביטון, יעקב אשר, אלמוג כהן
תחילה: 2025-01-22T00:00:00
פרסום: ספר החוקים, 22/01/2025, מס' חוברת 3358, עמ' 240
שמות קודמים:
Name: הצעת חוק איסור הכחשת אירועי טבח 7 באוקטובר 2023 (טבח שמיני עצרת), התשפ"ה–2025
Value: בקריאה השנייה והשלישית
Name: הצעת חוק איסור הכחשה של טבח שמיני עצרת התשפ"ד (7 באוקטובר 2023), התשפ"ה–2024
Value: בקריאה הראשונה
Name: הצעת חוק איסור הכחשת טבח ה-7 באוקטובר, התשפ"ד-2023
Value: בדיון המוקדם
תקציר:
חוק זה קובע איסור פלילי על הכחשת אירועי טבח 7 באוקטובר 2023. על פי החוק, מי שיפרסם דברים המכחישים את טבח 7 באוקטובר 2023, בכוונה להגן על מי שביצע את המעשים או להביע להם אהדה או הזדהות, יואשם בעבירה פלילית שהעונש בצידה הוא חמש שנות מאסר. עוד נקבע כי פרסום כאמור לא יהווה עבירה פלילית אם הוא נעשה באקראי, בתום לב או למטרה כשרה. עוד נקבע כי כתב אישום בעבירה זו יוגש על ידי היועץ המשפטי לממשלה או בהסכמתו.
חוק תאגידי מים וביוב (תיקון מס' 17), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2025-01-22T00:00:00
פרסום: ספר החוקים, 22/01/2025, מס' חוברת 3357, עמ' 238
שמות קודמים:
Name: הצעת חוק תאגידי מים וביוב (תיקון מס' 17), התשפ"ה-2025
Value: בקריאה השנייה והשלישית
Name: הצעת חוק תאגידי מים וביוב (תיקון מס' 17), התשפ"ה-2024
Value: בקריאה הראשונה
תקציר:
התיקון דוחה ל-1.1.2026 את המועד הקובע, שהוא המועד המחייב להקמה של תאגידי מים וביוב אזוריים שיספקו שירותי מים וביוב לכמה רשויות מקומיות. החל במועד הקובע, תאגיד מים וביוב ורשות מקומית לא יספקו  שירותי מים וביוב לצרכנים, אלא באמצעות תאגיד אזורי, ובלבד שלא ניתן פטור מהחובה להקים תאגיד אזורי בהתאם לתנאים הקבועים בחוק. כמו כן, ובהתאמה לדחיית המועד הקובע, התיקון דוחה את המועד לתחילת ביצועם של השלבים להקמת תאגידים אזוריים, כך שיחול ב-1.9.2025.
חוק הגז הפחמימני המעובה (תיקון מס' 2), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2025-01-21T00:00:00
פרסום: ספר החוקים, 21/01/2025, מס' חוברת 3356, עמ' 234
שמות קודמים:
Name: הצעת חוק הגז הפחמימני המעובה (תיקון מס' 2), התשפ"ה-2025 
Value: בקריאה השנייה והשלישית
Name: הצעת חוק הגז הפחמימני המעובה (תיקון מס' 2), התשפ"ה-2024 
Value: בקריאה הראשונה
תקציר:
החוק קובע כי מנהל מינהל הדלק רשאי להחליט על דחיית מועד לביצוע בדיקה תקופתית של מיתקן גז או להחלפת מכל נייח או מונה גז של בעל רישיון ספק גז שביקש זאת , בתקופה של ארבעה חודשים לכל היותר, אם שוכנע כי קיים קושי ממשי לביצועם במועד, שנובע מנסיבות חריגות. כמו כן, רשאי המנהל להורות על דחייה כאמור לכל בעלי רישיונות ספקי הגז,  אם שוכנע כי יש קושי של ממש אשר נובע ממצב מיוחד. מצב מיוחד מוגדר כאחד מאלה : מצב מיוחד בעורף, שהוא המצב הנוכחי מאז ה 7- באוקטובר, מצב של אירוע חירום אזרחי כגון אסון טבע או מצב חירום שנקבע לפי חוק לשם התמודדות עם מחלה מידבקת מסוכנת, כגון מצב החירום שהוכרז בעת מגפת הקורונה. 
המנהל רשאי להאריך תקופה זו לתקופות מוגבלות, אם המשיכה להתקיים העילה לדחייה המקורית או אם העילה אינה מתקיימת, אך המנהל ראה כי הדבר נדרש בעקבות הנסיבות החריגות או המצב המיוחד שבשלהם ניתנה הדחייה ושההארכה נדרשת לצורך השלמת ביצוע הבדיקות או ההחלפות. המנהל רשאי להורות על תנאים למתן הדחייה המקורית או להארכתה, ובכלל זה לקבוע כי יחולו על כלל מיתקני הגז שבעל רישיון ספק גז מספק להם גז או על חלקם.
החוק קובע אפשרות נוספת למתן דחייה וזאת בהתקיים נסיבות חריגות כפי שקבע שר האנרגיה והתשתיות בתקנות באישור ועדת הכלכלה של הכנסת  לאחר ששקל שיקולים הנוגעים לטובת הציבור ובטיחותו ושוכנע כי יש
קושי של ממש לבצע  חובות אלו במועד. 
כמו כן, החוק מוסיף הפרה מנהלית חדשה, מעבר להפרה המנהלית הקיימת היום, הנוגעת לאי ביצוע בדיקות במועד, ביחס לאי ביצוע תנאי או חובה שנקבעו בהוראות מנהל מינהל הדלק או בתקנות מכוח תיקון זה.
חוק שירותי הדת היהודיים (תיקון מס' 27), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: ארז מלול
תחילה: 2025-01-19T00:00:00
פרסום: ספר החוקים, 19/01/2025, מס' חוברת 3353, עמ' 216
שמות קודמים:
Name: הצעת חוק שירותי הדת היהודיים (תיקון מס' 27), התשפ"ה–2025
Value: לחוק שהתקבל
Name: הצעת חוק שירותי הדת היהודיים (תיקון מס' 27), התשפ"ה–2024
Value: בקריאה השנייה והשלישית
Name: הצעת חוק שירותי הדת היהודיים (תיקון מס' 28) (הסדרת שיטת התקצוב למועצות הדתיות ולרשויות מקומיות שאין בהן מועצות דתיות), התשפ"ד–2024
Value: בקריאה הראשונה
Name: הצעת חוק שירותי הדת היהודיים (תיקון - הסדרת שיטת התקצוב למועצות הדתיות ומועצות אזוריות שאין בהן מועצות דתיות), התשפ"ד-2024
Value: בדיון המוקדם
תקציר:
חוק זה מאפשר לממשלה לתקצב שכר ותקנים של בעלי תפקידים שונים במועצות הדתיות שמונו כדין (למשל רבנים שמונו או שנבחרו, לרבות רבנים אזוריים, רבני יישובים ורבנים וקייסים לעדה האתיופית, בלניות, וכן בעלי תפקידים נוספים), נוסף על סכומי ההשתתפות שמועצות דתיות מקבלות בהתאם להוראות החוק, ובלי שיהיה בכך כדי לחייב את הרשות המקומית בסכומי ההשתתפות מטעמה בשל הוצאות אלו. התקציב יועבר על פי אמות מידה שוויוניות שייקבעו על ידי השר לשירותי דת, בהתייעצות עם שר האוצר. בחוק נקבע שהוראה זו תחול גם ביחס לרשויות מקומיות (עיריות, מועצות מקומיות ומועצות אזוריות) שאין בתחומן מועצה דתית.
חוק לתיקון פקודת התעבורה (מס' 137), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2025-01-01T00:00:00
פרסום: ספר החוקים, 19/01/2025, מס' חוברת 3352, עמ' 214
שמות קודמים:
Name: הצעת חוק לתיקון פקודת התעבורה (מס' 137), התשפ"ה-2025
Value: לחוק שהתקבל
Name: הצעת חוק לתיקון פקודת התעבורה (מס' 137), התשפ"ה-2024 
Value: בקריאה השנייה והשלישית
Name: הצעת חוק לתיקון פקודת התעבורה (מס' 137), התשפ"ה-2024 
Value: בקריאה הראשונה
תקציר:
החוק דוחה את כניסתו לתוקף של ההסדר שנקבע במסגרת תיקון 129 לפקודת התעבורה (להלן – התיקון), לפיו הפער בין תעריפי החנייה שקובעת רשות מקומית לתושביה ולאילו שאינם תושביה לא יעלה על 30%, ל-1.1.2027. 
בנוסף, החוק דוחה את כניסתו לתוקף של ההסדר, שנקבע במסגרת התיקון, האוסר על רשות מקומית לפטור את תושביה מתשלום בעד חנייה רק בשל היותם תושביה ל-1.1.2027. הסדר זה היה אמור היה לחול על רשויות מקומיות שמספר תושביהן הוא 40,000 ומעלה. חוק זה מצמצם את היקף תחולת ההסדר, כך שיחול רק על רשויות מקומיות שמספר תושביהן עולה על 120,000 איש. בהתאמה לדחיית מועד כניסת ההסדר לתוקף, תוקפן של הוראות שקבעה רשות מקומית לפני 1.1.2022, הפוטרות את תושביה מתשלום בעד חנייה, יוארך עד ליום 31.12.2026, אלא אם כן קבעה קודם לכן אזורי חנייה מוסדרים שתושבי אותם אזורים לא ישלמו בעד חנייה באזורים אלו. 
עוד נקבע בחוק זה כי התקנות לעניין אמות מידה ותנאים לקביעת אזורי חנייה מוסדרים, ששר התחבורה והבטיחות בדרכים מוסמך להתקין בהתייעצות עם שר הפנים, יהיו טעונות אישור ועדת הכלכלה של הכנסת.
חוק להנצחת זכרו של הרב חיים דרוקמן, התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החינוך התרבות והספורט
יוזמים: משה סולומון
תחילה: 2025-01-19T00:00:00
פרסום: ספר החוקים, 19/01/2025, מס' חוברת 3354, עמ' 218
שמות קודמים:
Name: הצעת חוק להנצחת זכרו של הרב חיים דרוקמן, התשפ"ה–2025
Value: לחוק שהתקבל
Name: הצעת חוק להנצחת זכרו של הרב חיים דרוקמן, התשפ"ה–2024
Value: בקריאה השנייה והשלישית
Name: הצעת חוק להנצחת זכרו של הרב חיים דרוקמן, התשפ"ג–2023
Value: בדיון המוקדם
תקציר:
החוק להנצחת זכרו של הרב חיים דרוקמן מקים מרכז שינציח לדורות את פועלו ומורשתו של הרב דרוקמן ואת תרומתו לקירוב חלקי החברה הישראלית. המרכז הינו תאגיד חקוק והוא יכלול מכון מחקר, מוזיאון הנצחה וארכיון. למרכז תהיה מועצה ציבורית המורכבת מנציגי המדינה במשרדים הרלוונטיים, ומנציגי ציבור שיכללו איש אקדמיה, אנשי רוח, נציג תנועת נוער וראש הרשות המקומית שבתחומה פועל המרכז. הקמת המרכז ופעילותו ימומנו מאוצר המדינה ומכספי תרומות. בשנות הכספים 2025-2027 תחול מגבלה תקציבית על המימון מאוצר המדינה. השר הממונה על ביצוע החוק הוא שר ההתיישבות והמשימות הלאומיות.
חוק עבודת נשים (תיקון מס' 65), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: ינון אזולאי, אברהם בצלאל, ואליד אלהואשלה, יוסף טייב, ניסים ואטורי, בועז ביסמוט
תחילה: 2025-01-15T00:00:00
פרסום: ספר החוקים, 15/01/2025, מס' חוברת 3351, עמ' 212
שמות קודמים:
Name: הצעת חוק עבודת נשים (תיקון מס' 65), התשפ"ה–2025
Value: בקריאה השנייה והשלישית
Name: הצעת חוק עבודת נשים (תיקון מס' 65) (היעדרות בן זוג בשל אשפוז פג), התשפ"ד–2024
Value: בקריאה הראשונה
Name: הצעת חוק דמי מחלה (היעדרות בשל מחלת ילד) (תיקון - היעדרות בשל אשפוז פג), התשפ"ג-2022
Value: בדיון המוקדם
תקציר:
חוק זה קובע כי עובד שהילד שבת זוגו ילדה אושפז בבית החולים לאחר הלידה לתקופה שעולה על שבועיים, יהיה זכאי להיעדר מעבודתו 20 ימים בתקופת האשפוז על חשבון ימי המחלה הצבורים שלו או על חשבון ימי חופשה, לפי בחירתו.  היעדרות כאמור יכולה להיות לא רצופה, ובנוסף העובד יוכל להיעדר מהעבודה חלקי ימים. כמו כן, ימי ההיעדרות של העובד על חשבון ימי המחלה יימנו ברצף מהיום הראשון שבו נעדר העובד על חשבון ימי המחלה שלו, אף אם ההיעדרות לא היתה רציפה, זאת גם ביחס להיעדרות על חשבון ימי מחלה לפי סעיף 7(ג3) לחוק עבודת נשים, התשי"ד–1954, שקובע את הזכות של אב להיעדר אחרי הלידה. יובהר כי הסדר זה לא יגרע מזכותו של האב להיעדר 5 ימים לאחר הלידה לפי סעיף 7(ג3) האמור וכן לא תגרע מזכותו להיעדר לפי חוק דמי מחלה (היעדרות עקב היריון ולידה של בת הזוג), התש"ס–2000. לסיום, נקבע כי עובד יוכל לממש את זכאותו לפי ההסדר המוצע אם הוא מסר למעסיקו אישור רפואי על אשפוז הילד והצהיר כי בימי ההיעדרות הוא שהה עם הילד שאושפז או עם ילדיו האחרים.
חוק שירות הקבע בצבא הגנה לישראל (גמלאות) (תיקון מס' 35), התשפ"ה-2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: שלום דנינו, אפרת רייטן מרום, ניסים ואטורי
תחילה: 2025-01-15T00:00:00
פרסום: ספר החוקים, 15/01/2025, מס' חוברת 3350, עמ' 210
שמות קודמים:
Name: הצעת חוק שירות הקבע בצבא הגנה לישראל (גמלאות) (תיקון מס' 35), התשפ"ה-2025
Value: לחוק שהתקבל
Name: הצעת חוק שירות הקבע בצבא הגנה לישראל (גמלאות) (תיקון מס' 35), התשפ"ה-2024
Value: בקריאה השנייה והשלישית
Name: הצעת חוק שירות הקבע בצבא הגנה לישראל (גמלאות) (תיקון מס' 35) (עובד בשירות צבא הגנה לישראל), התשפ"ד–2024
Value: בקריאה הראשונה
Name: הצעת חוק שירות הקבע בצבא הגנה לישראל (גמלאות) (תיקון - ביטול מס קופה ציבורית על אזרחים עובדי צה"ל), התשפ"ג-2023
Value: בדיון המוקדם
תקציר:
סעיף 33 לחוק שירות הקבע בצבא הגנה לישראל (גמלאות)[נוסח משולב], התשמ"ה-1985 קבע כי מי שזכאי לקצבת פרישה לאחר שפרש משירות קבע, וחזר לשרת בשירות הקבע או החל לעבוד כאזרח עובד צה"ל, והכנסתו הכוללת מהקצבה ומהמשכורת בעד השירות או העבודה כאמור, עולה על "המשכורת הקובעת המשוקללת" לפי החוק, יופחת חלק מהקצבה המשולמת לו כל עוד לא הגיע לגיל 57. 
התיקון לחוק קובע כי ההפחתה של חלק מהקצבה לא תחול לגבי פורש משירות הקבע שהפך לאזרח עובד צה"ל לגבי הקצבאות המשולמות בעד התקופה שהחל מ-1 באפריל 2025.
חוק הביטוח הלאומי (תיקון מס' 252 והוראת שעה), התשפ"ה–2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2025-01-01T00:00:00
פרסום: ספר החוקים, 14/01/2025, מס' חוברת 3347, עמ' 176
שמות קודמים:
Name: חוק הביטוח הלאומי (תיקון מס' 252 והוראת שעה), התשפ"ה–2025
Value: בקריאה השנייה והשלישית
Name: פרק ב' (העלאת דמי ביטוח לאומי) ופרק ג' (תחילה ותחולה), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2025) (הקפאת שכר נושאי משרה ברשויות השלטון וברשויות מקומיות בשנת 2025 והעלאת דמי ביטוח לאומי), התשפ"ה-2024
Value: בקריאה הראשונה
תקציר:
במסגרת החקיקה שנועדה להשלים את הגירעונות הגדולים בתקציב המדינה שנוצרו עקב המלחמה, נקבע כי סכום קצבת הילדים על כל מרכיביה לא יעודכן בשנת 2025. יחד עם זאת מענק הלימודים המשולם לחלק מהמשפחות יעודכן כרגיל. 
כמו כן, נקבעו בחקיקה הוראות שהיו קבועות בתקנות בעניין חובת תשלום דמי ביטוח נפגעי עבודה ודמי ביטוח אימהות למי שנמצא בהכשרה מקצועית או בשיקום מקצועי. בתשלומים אלה נושא מי שרואים אותו כמעסיק של אותו אדם שנמצא בהכשרה או בשיקום כאמור, וזאת מעבר לחובת אותו אדם לשלם בעד עצמו דמי ביטוח כמי שאינו עובד או עובד עצמאי. 
נוסף על כך, נקבעו בחקיקה הוראות שהיו קבועות בתקנות לעניין דמי ביטוח לאומי המשולמים בעד עובד במשק בית, כלומר מי שמועסק אצל יחיד שלא במסגרת עסק או משלח יד, אשר שיעור דמי הביטוח עבורו קבוע כשיעור אחד של 6.25% ללא חלוקה לענפים שונים או הבחנה לפי גובה ההכנסה. למעסיק של העובד כאמור ניתנה אפשרות לנכות שיעור של 1% מהשכר שבעדו שילם דמי ביטוח. לגבי עובד כאמור שאינו מבוטח בביטוח אזרחים ותיקים ושאירים או שהגיע לגיל המזכה בקצבת אזרח ותיק ללא תלות בהכנסה או מקבל קצבת נכות כללית או נכות מעבודה, נקבעו דמי ביטוח מופחתים של 2%.  
כהוראת שעה לשנים 2025 ו-2026 הועלו דמי הביטוח הלאומי המשולמים בעד חלק מההכנסה שעד 60% מהשכר הממוצע, וכן הועלו דמי הביטוח בעד עובד במשק בית ודמי ביטוח נפגעי עבודה ואימהות המשולמים בידי המעסיק בעד מי שנמצא בהכשרה מקצועית או שיקום מקצועי. כנגד העלאה זו תופחת ההקצבה מאוצר המדינה למוסד לביטוח לאומי. אף שהעלאת דמי הביטוח והפחת ההקצבה כאמור נקבעה כהוראת שעה לשנתיים בלבד, נקבע כי שר האוצר בהיוועצות עם שר העבודה ובאישור ועדת העבודה והרווחה יוכל להאריך את ההסדר לשנים 2027 ו-2028 בשנה כל פעם, תוך הפחתה מקבילה של הקצבות המדינה באותן שנים. 
ההעלאה האמורה היא בשיעור של 1.6% מהשכר בעד עובד ובעד עובד עצמאי כשההעלאה לגבי ענפי הביטוח השונים בוצעה באופן מתאים לשיעוריהם היחסיים. נטל התוספת לדמי הביטוח בעד העובד לפי לוח י' לחוק הביטוח הלאומי יחולק בין המעסיק לעובד כך שהמעסיק יישא בחלק של 60% מאותה תוספת והעובד יישא בחלק של 40%. בעד מי שאינו עובד ואינו עובד עצמאי שיעור ההעלאה הוא 50% מדמי הביטוח.
חוק ביטוח בריאות ממלכתי (תיקון מס' 72 והוראת שעה), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הבריאות
תחילה: 2025-02-01T00:00:00
פרסום: ספר החוקים, 14/01/2025, מס' חוברת 3348, עמ' 180
שמות קודמים:
Name: הצעת חוק ביטוח בריאות ממלכתי (תיקון מס' 72 והוראת שעה), התשפ"ה-2025
Value: בקריאה השנייה והשלישית
Name: הצעת חוק ביטוח בריאות ממלכתי (תיקון מס' 69 והוראת שעה) (תיקון), התשפ"ה-2024 
Value: בקריאה הראשונה
תקציר:
חוק זה מפחית ב0.005% את שיעור דמי ביטוח הבריאות ברמת ההכנסה הנמוכה, כך שיעמוד על 3.23%, ומנגד, מגדיל ב0.005% את שיעור דמי ביטוח הבריאות ברמת ההכנסה הגבוהה, כך שיעמוד על 5.17%. הגדלת שיעור דמי ביטוח הבריאות של רמת ההכנסה הגבוהה תחול רק מחודש פברואר של שנת 2025, ובחודש ינואר של שנת 2025, יעמוד אותו שיעור על 5.16%.